Problemer

Dll-fil skal opdateres

Du kan komme ud for, at et program ikke umiddelbart kan installeres på Windows 98. Installationsprogrammet oplyser, at der mangler en fil af typen *.dll. Det viser sig som regel, at dll-filen rent faktisk findes i C:\windows\system, men at filen er for gammel og skal udskiftes med en nyere dll-fil af samme navn.  

Du kan downloade alverdens dll-filer mange steder på internettet, fx på følgende to websites:  

www.dll-files.com  
www.dynamiclink.nl/index.htm 

Kopier dll-filen til den rette placering fra MS-DOS. 

-----

Kan ikke installeres

I sjældne tilfælde kan du komme ud for, at et program desværre ikke kan installeres på Windows 98 uden Internet Explorer.  

Det kan være, at installationen bliver afbrudt med en meddelelse om, at der mangler forskellige vigtige filer i Windows (som muligvis er associeret til Internet Explorer).  

Det kan også være, at installationen bliver afbrudt med en meddelelse om, at Internet Explorer skal være installeret på computeren.  

I sådanne tilfælde må du undvære programmet.

-----

HTML

Mange firmaer og privatpersoner konstruerer deres websider til at fungere bedst i Internet Explorer. I de fleste tilfælde vil sådanne websider dog kunne ses fuldt tilfredsstillende i fx Mozilla Firefox.

Desværre har de fleste banker bygget sikkerhedssystemerne omkring deres netbanker op efter Internet Explorers standarder, hvilket betyder, at man ikke kan gå på sin netbank med fx Mozilla Firefox. 

-----

Config.sys og Autoexec.bat 

Nedenstående kommandoer i Config.sys og Autoexec.bat vil forhindre fejlen "HIMEM.SYS mangler - XMS-driveren kan ikke indlæses - kan ikke kontrollere A20-linjen - XMS-driveren er ikke installeret" - en fejl, der kan forhindre Windows 98 i at starte, når du installere visse programmer, fx Norton Antivirus, på ældre computere.

Bemærk, at Config.sys og Autoexec.bat ligger i C:\, selv om du har installeret Windows 98 på et andet drev end C:\  

Indstil Windows 98 til at vise skjulte filer: Denne computer - Vis - Indstillinger - Vis - Vis alle filer.  

- Start (højreklik)  
- Stifinder  
- c:\  
- config.sys (højreklik) 
- Åbn med... NotePad  
- Skub teksten en linje ned  
- Tilføj øverst:  
- device=C:\windows\himem.sys /testmem:off 
- Gem ændringerne og luk filen  Start (højreklik) 

- Start (højreklik) 
- Stifinder  
- c:\  
- autoexec.bat (højreklik)  
- Rediger  
- Skub teksten en linje ned  
- Tilføj øverst:  
- set dos16m=2  
- Gem ændringerne og luk filen

Du kan risikere at få "blå skærm", når du genstarter computeren første gang og Windows 98 skal indlæses.

-----

"Blå skærm"

Alle Windows98-brugere kender den skrækkelige "blå skærm", som sommetider afbryder computeren med en meddelelse om, at et eller andet er gået galt i Windows 98. Denne "blå skærm" kan du stadig risikere at møde i Windows 98 uden Internet Explorer - men erfaringerne tyder på, at det ikke sker helt så ofte som i et almindeligt Windows 98 med Internet Explorer.

Sommetider kan du "klikke" den blå skærm væk og fortsætte, som om intet var hændt, men til andre tider kan man blive nødt til at genstarte computeren.